


8. pielikums

	NEDZĪVOJAMO TELPU NOMAS LĪGUMS Nr.8-13.04/_____/202_ (projekts)

SPECIĀLIE NOTEIKUMI
(Līguma I daļa) 
Datums skatāms laika zīmogā

	

	1. Iznomātājs:
	Nosaukums:
Valsts akciju sabiedrība “Latvijas Pasts”
	Vienotais reģistrācijas Nr.:
40003052790

	
	Adrese:
Ziemeļu iela 10, Lidosta “Rīga”, Mārupes pagasts, Mārupes novads, LV-1000
	Pārstāvēt tiesīgā persona:


	
	Kontakttālrunis:
+371 
	[bookmark: _Hlk124435522]E-pasts rēķinu izsūtīšanai:
rekini@pasts.lv

E-pasts saziņai:
tdrekini@pasts.lv

	
	Kontaktpersonas tālrunis avārijas situācijās (skat. Līguma Vispārīgo noteikumu 5.11.punktu):
+371 
	

	
	Kredītiestāde un konta numurs:


	

	2. Nomnieks:
	Nosaukums:


	Vienotais reģistrācijas Nr.:


	
	Juridiskā adrese:

	Pārstāvēt tiesīgā persona:


	
	Faktiskā adrese (ja tā atšķiras no juridiskās adreses):

	

	
	Kontakttālrunis:


	E-pasts:


	
	Kontaktpersonas tālrunis avārijas situācijās (skat. Vispārīgo noteikumu 5.11.punktu):

	

	
	Kredītiestāde un konta numurs:


	
	Nomnieks piekrīt, ka visu informāciju un rēķinus saistībā ar šo nedzīvojamo telpu nomas līgumu saņems elektroniski uz augstāk norādīto e-pasta adresi.

	
	

	Nomnieks un Iznomātājs katras atsevišķi saukts arī Puse, bet abi kopā saukti Puses, izsakot brīvu gribu - bez maldības, viltus vai spaidiem, noslēdz šādu nedzīvojamo telpu nomas līgumu (turpmāk tekstā - Līgums), kas sastāv no speciālajiem noteikumiem (Līguma I daļa) (turpmāk tekstā – Speciālie noteikumi) un vispārīgajiem noteikumiem (Līguma II daļa) (turpmāk tekstā – Vispārīgie noteikumi), kā arī Līguma pielikumiem (ja tādi ir).

	
	

	3. Nomas objekts:
	Adrese:
Ziemeļu iela 10, Lidosta “Rīga”, Mārupes pagasts, Mārupes novads, LV-1000
	Kadastra apzīmējums:
80760020007025

	
	Telpu grupas un/vai telpu Nr.:
Telpu grupa Nr. 1220
	Stāvs:
1. stāvs
	Kopējā platība:
141,8 m²

	
	Nomas objekta robežas atzīmētas telpu plānā – Pielikums Nr.1.

	
	

	4. Nomas objekta izmantošanas mērķis:
	Sabiedriskās ēdināšanas pakalpojumu sniegšanai ar publisku pieejamību. 

	
	

	5. Nomas maksa:
	Par 1 m2 (EUR) mēnesī:
__ EUR (__ euro, __ centi)

	Kopā (EUR) mēnesī:
___ EUR (__ euro, __ centi)


	
	Papildus Nomas maksai Nomnieks maksā Iznomātājam pievienotās vērtības nodokli Latvijas Republikas normatīvajos aktos noteiktā apmērā.


	
	

	6. Maksa par pakalpojumiem:
	Saskaņā ar pakalpojuma sniedzēja noteiktā kārtībā apstiprinātiem tarifiem Nomnieks maksā Iznomātājam:
1) par patērēto auksto un karsto ūdeni atbilstoši Nomas objekta skaitītāju rādījumiem vai, ja atsevišķa uzskaite nav iespējama, proporcionāli un pamatoti sadalītām izmaksām;
2) par kanalizācijas notekūdeņu novadīšanu, ņemot vērā, ka novadīto notekūdeņu daudzums kanalizācijas tīklā ir vienāds ar piegādātā ūdens daudzumu;
3) par Nomas objekta telpām piegādāto siltumenerģiju apkures sezonā proporcionāli Nomas objekta platībai un siltumražotāja ikmēneša rēķinam par siltumenerģijas piegādi ēkai;
4) par patērēto elektroenerģiju atbilstoši Nomas objekta skaitītāja rādījumiem;
5) par sadzīves atkritumu apsaimniekošanu un citiem ar Nomas objekta lietošanu saistītiem pakalpojumiem atbilstoši pakalpojumu sniedzēju rēķiniem vai, ja atsevišķa uzskaite nav iespējama, proporcionāli un pamatoti sadalītām izmaksām.

	
	

	7. Drošības nauda:
	_______ EUR (________________ euro, __ centi), kas atbilst 2 (divu) mēnešu Nomas maksai un tai piemērojamā pievienotās vērtības nodokļa summai.

	
	

	8. Nomas periods:
	Nomas perioda sākums (nomas termiņš – pieci gadi):
xx.xx.20__.

	Nomas perioda beigas:
xx.xx.20____. 

	
	
	

	9. Citi noteikumi:
	9.1. Nomnieks Nomas objektā nodrošina sabiedriskās ēdināšanas pakalpojumu, ievērojot normatīvajos aktos noteiktās pārtikas aprites, higiēnas, sanitārās un darba drošības prasības.
9.2. Nomnieks nodrošina kvalitatīvu klientu apkalpošanu, profesionālu un kārtīgi tērptu personālu, tīru klientu apkalpošanas vidi, kā arī svaigu un drošu pārtikas produktu izmantošanu ēdienu gatavošanā.
9.3. Ēdināšanas pakalpojums tiek nodrošināts darba dienās vismaz no plkst. 8.00 līdz 15.00. Pakalpojuma sniegšana uzsākama ne vēlāk kā 2027.gada __.______.
9.4. Nomnieks nodrošina daudzveidīgu ēdienu piedāvājumu, katru darba dienu piedāvājot vismaz:
· vienu zupu;
· trīs pamatēdienus, no kuriem vismaz viens ir veģetārs;
· vienu saldo ēdienu;
· salātu un uzkodu piedāvājumu;
· bezalkoholiskos dzērienus;
· pusdienu komplektus: 
· pamatēdiens un dzēriens;
· zupa, pamatēdiens un dzēriens;
· zupa, pamatēdiens, saldais ēdiens un dzēriens.
9.5. Nomnieks nodrošina iespēju iegādāties ēdienu līdzņemšanai un veikt iepriekšēju pasūtījumu, kā arī skaidri norāda pārdodamo preču un pakalpojumu cenas, informāciju par ēdienu sastāvu un alergēniem.
9.6. Nomnieks nodrošina pakalpojuma nepārtrauktību noteiktajā darba laikā, izņemot gadījumus, kad pārtraukums iepriekš rakstiski saskaņots ar Iznomātāju vai pakalpojuma sniegšanu nav iespējams nepārvaramas varas apstākļu dēļ.
9.7. Pamatēdiena un dzēriena komplekta cena bez PVN ir ___ EUR, bet zupas, pamatēdiena un dzēriena komplekta cena bez PVN ir ___ EUR. Minētās cenas ir nemainīgas pirmos 12 mēnešus pēc pakalpojuma sniegšanas uzsākšanas.
9.8. Pēc 9.7.punktā minētā termiņa Nomnieks ir tiesīgs ne biežāk kā vienu reizi 12 mēnešos iesniegt Iznomātājam rakstiski pamatotu cenu pārskatīšanas priekšlikumu, pievienojot izmaksu pieaugumu apliecinošus dokumentus. Cenu izmaiņas stājas spēkā tikai pēc Iznomātāja rakstiskas piekrišanas.
9.9. Nomnieks par saviem līdzekļiem nodrošina Nomas objekta aprīkošanu ar ēdināšanas pakalpojumu sniegšanai nepieciešamajām mēbelēm, aprīkojumu, inventāru, gaismekļiem un citiem iekārtojuma elementiem atbilstoši izsoles noteikumiem un Nomnieka iesniegtajam piedāvājumam. Nomnieks ir tiesīgs izmantot arī Iznomātāja nodoto inventāru un aprīkojumu.
9.10. Nomnieks pabeidz Nomas objekta aprīkošanu un iekārtošanu līdz ēdināšanas pakalpojuma sniegšanas uzsākšanas dienai.
9.11. Nomnieks ir tiesīgs izmantot papildu iekārtas un aprīkojumu, ja tas nav saistīts ar Iznomātāja nodotā aprīkojuma demontāžu, pārvietošanu vai bojāšanu.
9.12. Nomnieks bez Iznomātāja iepriekšējas rakstiskas piekrišanas nav tiesīgs veikt būvdarbus, pārbūvi, izbūvi, Nomas objekta plānojuma vai inženiertehnisko sistēmu izmaiņas, kā arī uzstādīt objektus, kuru izvietošana skar Nomas objekta konstrukcijas, apdari vai inženierkomunikācijas.
9.13. Nomnieka veiktie ieguldījumi Nomas objektā netiek ieskaitīti nomas maksā un netiek kompensēti, ja vien Puses pirms attiecīgo ieguldījumu veikšanas nav rakstiski vienojušās citādi.
9.14. Nomnieka uzstādītās kustamās lietas paliek Nomnieka īpašumā un pēc Līguma izbeigšanās ir izvedamas. Nomnieks par saviem līdzekļiem novērš bojājumus, kas radušies šo lietu uzstādīšanas vai demontāžas rezultātā, izņemot normālu nolietojumu.
9.15. Ja Nomnieka nodrošinātais aprīkojums, inventārs vai iekārtojums neatbilst Līguma, izsoles noteikumu vai Nomnieka piedāvājuma nosacījumiem, Iznomātājs rakstiski nosaka termiņu neatbilstību novēršanai.

	
	
	

	10. Spēkā esamība:
	Līgums stājas spēkā abpusējas parakstīšanas dienā un ir spēkā līdz Speciālo noteikumu Nomas perioda beigām.
Ar Līguma parakstīšanu spēku zaudē visi līgumi, vienošanās, ko Puses ir noslēgušas iepriekš un kuri neatbilst vai ir pretrunā ar Līguma noteikumiem.

	
	
	

	11. Pielikumi:
	1. Nomas objekta telpu plāns.
2. Nomas objektā esošā Iznomātāja aprīkojuma saraksts.
3. Nomas objekta pieņemšanas–nodošanas akts.

	
	

	Parakstot Līgumu, Puses apliecina, ka tās ir pilnīgi iepazinušās ar Līguma Speciālajiem noteikumiem, Vispārīgajiem noteikumiem, kā arī citiem Līguma pielikumiem, tostarp Nomas objekta telpu plānu, tie ir saprotami un Puses piekrīt tajos ietvertajiem noteikumiem un nosacījumiem. Līgums ir sagatavots elektroniska dokumenta veidā parakstīšanai ar drošu elektronisko parakstu. Līguma abpusējas parakstīšanas datums ir pēdējā parakstītāja laika zīmogs un datums. Līgums pēc tā abpusējās parakstīšanas nosūtāms uz Speciālo noteikumu 1. vai 2.punktā norādīto e-pasta adresi. Līgums glabājas pie katras Puses elektroniskā formātā. 

	
	

	12. Paraksti:
	Iznomātāja vārdā:


/*paraksts/ 

	Nomnieka vārdā:


/*paraksts/ 





	VISPĀRĪGIE NOTEIKUMI
(Līguma II daļa)

	

	Līguma Vispārīgie noteikumi ir Līguma neatņemama sastāvdaļa, kas nosaka vispārīgo pamatu tiesiskajām attiecībām starp Iznomātāju un Nomnieku, kā arī vispārīgos noteikumus, kas nosaka Pušu tiesības un pienākumus.

	

	1. LĪGUMA PRIEKŠMETS

	1.1. Iznomātājs nodod, bet Nomnieks pieņem nomas lietošanā Nomas objektu, kura robežas norādītas telpu plānā (Pielikums Nr. 1), kopā ar Iznomātāja iekārtām un inventāru, kuru saraksts pievienots kā Pielikums Nr.2, uz Speciālo noteikumu 8.punktā noteikto Nomas periodu. Nomnieks apņemas izmantot Nomas objektu ēdināšanas pakalpojumu sniegšanai un veikt Līgumā noteiktos maksājumus atbilstoši Līguma noteikumiem.

	

	2. NOMAS OBJEKTA NODOŠANA

	2.1. Iznomātājs nodod Nomas objektu Nomniekam ar Iznomātāja iekārtām un inventāru. Nomas objekts tiek nodots ar pieņemšanas–nodošanas aktu (Pielikums Nr. 3), kurā Puses fiksē Nomas objekta un nododamā aprīkojuma faktisko stāvokli, konstatētos defektus, bojājumus, trūkumus vai nepabeigtos darbus, kā arī to novēršanas pienākumu un termiņu. Nomniekam ir zināms un pieņemams pieņemšanas–nodošanas aktā fiksētais Nomas objekta tehniskais stāvoklis, un Nomnieks apņemas Nomas objektu uzturēt labā kārtībā.

	

	3. NOMAS PERIODS

	3.1. Nomas periods ir noteikts Speciālo noteikumu 8.punktā.

	3.2. Līgums izbeidzas bez iepriekšējas uzteikšanas ar Nomas perioda beigām. Līguma attiecības par pabeigtām atzīstamas tad, kad Puses izpildījušas visas savstarpējās saistības un starp tām pilnībā nokārtoti visi Pušu maksājumi un pienākumi.

	

	4. IZNOMĀTĀJA TIESĪBAS UN PIENĀKUMI

	4.1. Iznomātājam ir visas tiesības un pilnvaras, lai slēgtu Līgumu un uzņemtos tajā noteiktās saistības, un nav nepieciešama kādas citas personas piekrišana vai pilnvarojums.

	4.2. Iznomātājs garantē Nomniekam, ka Līguma noslēgšanas brīdī Nomas objekts vai jebkura tā daļa nav atsavināta, ieķīlāta, nodota lietošanā vai valdījumā trešajām personām, par tām nav strīda un tām nav uzlikts aizliegums.

	4.3. No Nomas objekta nodošanas Nomniekam ar pieņemšanas–nodošanas aktu Iznomātājs garantē Nomniekam tiesības netraucēti lietot Nomas objektu visā Līguma darbības laikā un jebkurā tā pagarinājumā bez nepamatota pārtraukuma vai traucējuma no Iznomātāja vai trešo personu puses.

	4.3. Iznomātājs nav atbildīgs par pārtraukumiem elektroenerģijas, ūdens un citu komunālo pakalpojumu apgādē, tajā skaitā avārijas gadījumā, kā arī par avārijas sekām un zaudējumiem, ja tādi rodas no Iznomātāja neatkarīgu iemeslu dēļ.

	4.4. Iznomātājam nav atļauts iejaukties Nomnieka saimnieciskajā darbībā, ja šī darbība nav pretrunā ar Līgumu vai Latvijas Republikas normatīvajiem aktiem.

	4.6. Nedz Līguma darbības laikā, nedz pēc Līguma darbības izbeigšanās Iznomātājs neatlīdzina Nomniekam Nomas objektā izdarītos ieguldījumus un izdevumus neatkarīgi no tā, vai tie ir nepieciešamie, derīgie vai greznuma izdevumi, izņemot gadījumu, ja Puses pirms attiecīgo ieguldījumu veikšanas rakstiski vienojušās par to kompensēšanu.

	

	

	5. NOMNIEKA TIESĪBAS UN PIENĀKUMI

	5.1. Nomnieks apņemas Līgumā paredzētajos termiņos maksāt Nomas maksu un maksu par Speciālo noteikumu 6.punktā noteiktajiem pakalpojumiem.

	5.2. Nomnieks apņemas visu Nomas periodu uzturēt Nomas objektu labā kārtībā, pieļaujot tikai dabisku nolietojumu, lietot Nomas objektu tikai atbilstoši Līgumā noteiktajam mērķim, nodrošināt Nomas objekta telpu tīrību un kārtību, pareizu būvkonstrukciju, inženiertehnisko tīklu un komunikāciju ekspluatāciju un aizsardzību pret bojājumiem, kā arī ievērot pārtikas aprites, pārtikas nekaitīguma, higiēnas, darba aizsardzības, ugunsdrošības, būvniecības, vides aizsardzības, klientu apkalpošanas un citas uz Nomnieka darbību attiecināmās normatīvo aktu un kompetento institūciju prasības.

	5.3. Nomniekam ir pienākums:
5.3.1. lietot Nomas objektu atbilstoši Speciālo noteikumu 4.punktā noteiktajam Nomas objekta izmantošanas mērķim;
5.3.2. saņemt Iznomātāja iepriekšēju rakstisku piekrišanu, ja Nomnieks vēlas Nomas objektu izmantot citam mērķim, kā tas noteikts Speciālo noteikumu 4.punktā. Iznomātājs var liegt šādu piekrišanu, ja tam ir pamatots iemesls;
5.3.3. nodrošināt Speciālo noteikumu 4.punktā noteiktajam Nomas objekta izmantošanas mērķim atbilstošas saimnieciskās darbības veikšanai nepieciešamās attiecīgās licences vai atļaujas. Nomniekam ir pienākums, pašam sedzot izdevumus, uzņemoties risku un pieliekot pūles, saņemt visas saimnieciskās darbības veikšanai Nomas objektā nepieciešamās licences un atļaujas (tajā skaitā arī licences un atļaujas iekārtu un aprīkojuma ekspluatācijai telpās), un izvietot nepieciešamās atļaujas un licences par tiesībām veikt komercdarbību Nomas objekta iekšpusē un ārpusē, ja to nosaka spēkā esošie normatīvie akti. Minētais pienākums attiecas arī uz iespējamo apstiprinājumu no attiecīgajām institūcijām par Nomas objektu, ka tās atbilst minētās darbības veikšanai. Ja šādas licences vai atļaujas netiek saņemtas, bet Nomnieks ir jau pieņēmis Nomas objektu, Nomnieks uzņemas visu risku un Nomniekam nav tiesību izbeigt Līguma darbību vai izvirzīt jebkādas prasības pret Iznomātāju par zaudējumu kompensāciju. Šādā gadījumā Nomniekam ir tiesības vērsties pie Iznomātāja, lai izbeigtu Līguma darbību, pusēm vienojoties Līgumā noteiktajā kārtībā. Šādā gadījumā līdz Līguma izbeigšanas dienai Nomniekam ir pienācīgi jāpilda Līguma noteikumi;
5.3.4. pirms Nomas perioda sākuma iesniegt Iznomātājam spēkā esošu civiltiesiskās atbildības apdrošināšanas polisi un apdrošināšanas prēmijas samaksu apliecinošu dokumentu, kas sedz ar Nomnieka darbību un ēdināšanas pakalpojuma sniegšanu Nomas objektā saistītos riskus, un nodrošināt šīs apdrošināšanas nepārtrauktu spēkā esamību visā Līguma darbības laikā. Pēc Iznomātāja pieprasījuma Nomnieks iesniedz apdrošināšanas spēkā esamību apliecinošus dokumentus.


	5.4. Nomniekam ir tiesības par saviem līdzekļiem iekārtot Nomas objektu un uzstādīt ēdināšanas pakalpojuma sniegšanai nepieciešamās mēbeles, gaismekļus, interjera elementus, ēdināšanas iekārtas, inventāru un citu aprīkojumu, iepriekš rakstiski saskaņojot attiecīgos risinājumus ar Iznomātāju.
Būvdarbus, Nomas objekta pārbūvi vai izbūvi, telpu plānojuma vai inženiertehnisko sistēmu izmaiņas, kā arī konstrukciju, izkārtņu, reklāmas objektu vai citu objektu uzstādīšanu Nomas objekta iekšpusē vai ārpusē Nomnieks ir tiesīgs veikt tikai pēc Iznomātāja iepriekšējas rakstiskas piekrišanas saņemšanas un, ja normatīvie akti to paredz, pēc visu nepieciešamo saskaņojumu un atļauju saņemšanas.
Pušu atbildības sadalījumu, tehniskos risinājumus un darbu izpildes termiņus Puses pirms darbu uzsākšanas noformē rakstveidā.
Beidzoties Nomas periodam, Iznomātājam ir tiesības pieprasīt, lai Nomnieks par saviem līdzekļiem atjauno Nomas objektu sākotnējā stāvoklī, ciktāl Puses nav rakstiski vienojušās citādi. Ja Nomnieks šādu pienākumu neizpilda Iznomātāja noteiktajā saprātīgā termiņā, Iznomātājam ir tiesības veikt nepieciešamos atjaunošanas darbus uz Nomnieka rēķina. 
Nomniekam nav tiesību pieprasīt atlīdzību par Nomas objektā veiktajiem uzlabojumiem vai neatdalāmiem ieguldījumiem, ja vien Puses rakstiski nav vienojušās citādi.

	5.5. Nomniekam ir pienākums izpildīt normatīvo aktu, valsts pārvaldes institūciju, pašvaldības un Iznomātāja prasības, kas attiecas uz Nomas objekta uzturēšanu kārtībā. Nomnieks apņemas nodrošināt Iznomātāja pārstāvjiem iespēju bez kavēkļiem, iepriekš saskaņotajā laikā, Nomnieka pārstāvja klātbūtnē, izdarīt Nomas objekta tehnisko apskati lietošanas noteikumu pārbaudei un nodrošināt Nomnieka pārstāvja piedalīšanos, sagatavojot un parakstot pārbaudes un citus aktus. Ja Nomnieks nesaskaņo un nenodrošina šādu pārbaudi 10 (desmit) dienu laikā pēc Iznomātāja pieprasījuma, Iznomātājam ir tiesības veikt pārbaudi bez Nomnieka saskaņojuma.

	5.6. Nomnieks nav tiesīgs nodot Nomas objektu pilnībā vai kādā daļā apakšnomā, kā arī nodot trešajām personām no Līguma izrietošās saistības un pienākumus, ja par to nav saņemta iepriekšēja rakstiska Iznomātāja atļauja.

	5.7. Nomnieks nav tiesīgs traucēt vai liegt Iznomātājam vai citiem nomniekiem ar Nomas objektu saistīto koplietošanas telpu lietošanu.

	5.8. Nomniekam nepieciešamības gadījumā ir pienākums veikt Nomas objekta kārtējo (kosmētisko) remontu par saviem līdzekļiem, darbu termiņus saskaņojot ar Iznomātāju.

	5.9. Ja Nomas objekta bojāšana notikusi Nomnieka vainas dēļ, Nomniekam 1 (viena) mēneša laikā jānovērš visi bojājumi. Nomnieks laikā, kad tiek veikta izdarīto bojājumu novēršana, netiek atbrīvots no pienākuma maksāt Nomas maksu par šo termiņu.

	5.10. Atkritumu un būvgružu novākšanas un attīrīšanas izdevumi par namīpašuma un koplietošanas vietu piesārņošanu, ko radījusi Nomnieka darbība, kārtējais (kosmētiskais) vai kapitālais remonts, pilnā apmērā jāsedz Nomniekam par saviem līdzekļiem.

	5.11. Nomniekam ir pienākums avārijas situācijas gadījumā nekavējoties veikt neatliekamus pasākumus avārijas likvidēšanai un ziņot par to Iznomātājam un pakalpojuma sniedzējam, kas nodrošina attiecīgo komunikāciju apkalpošanu. Nomnieks apņemas nodrošināt Iznomātāju ar precīzām ziņām par Nomnieka pilnvaroto pārstāvi, kurš attiecīgi varētu rīkoties avārijas gadījumos darba laikā un ārpus darba laika.

	5.12. Nomnieks ir atbildīgs, un tam ir pienākums par saviem līdzekļiem novērst Nomas objekta komunikāciju un inženiertehnisko tīklu bojājumus, ja tie ir radušies Nomnieka vainas vai nolaidības dēļ.

	5.13. Par Speciālo noteikumu 6.punktā noteiktajiem pakalpojumiem, kurus Nomnieks ir saņēmis saskaņā ar Iznomātāja noslēgtajiem līgumiem, Nomniekam ir pienākums regulāri informēt Iznomātāju un/vai pakalpojuma sniedzēju par kontrolskaitītāju rādījumiem, Iznomātāja noslēgtajos līgumos ar pakalpojuma sniedzēju nolīgtajos termiņos. Par kontrolskaitītāju rādījumu nodošanas kārtību un termiņiem Iznomātājs informē Nomnieku ne vēlāk kā 7 (septiņu) dienu laikā no Līguma noslēgšanas dienas. Nomnieka pienākums ir informēt Iznomātāju par strādājošo skaitu un tā izmaiņām, ja tas nepieciešams kāda no Speciālo noteikumu 6.punktā noteikto pakalpojumu maksas aprēķinu veikšanai.

	5.14. Nomnieks apņemas ne vēlāk kā 5 (piecu) darbdienu laikā pēc Nomas perioda beigām vai, ja Līgums izbeigts pirms Nomas perioda beigām, pēc Līguma izbeigšanas dienas atbrīvot Nomas objektu, izvest visas savas iekārtas un personīgo īpašumu, novērst atbrīvošanas laikā radītos bojājumus, nodot Nomas objektu tīru un tādā stāvoklī, kādā tas Nomniekam jāuztur saskaņā ar Līgumu, kā arī nodot Nomas objekta atslēgas un citus piekļuves līdzekļus, Pusēm parakstot Nomas objekta nodošanas–pieņemšanas aktu.

	5.15. Nomnieks nav tiesīgs Līguma izbeigšanas gadījumā atstāt Nomas objektu, nenododot to Iznomātājam ar Nomas objekta nodošanas–pieņemšanas aktu.

	5.16. Ja Nomnieks atbrīvo Nomas objektu, bet neparaksta Vispārīgo noteikumu 5.14.punktā noteikto Nomas objekta nodošanas–pieņemšanas aktu, Iznomātājs pārņem Nomas objektu ar vienpusēju Nomas objekta apsekošanas aktu.

	5.17. Pēc Nomas perioda beigām vai gadījumā, ja Līguma darbība tiek izbeigta pirms Nomas perioda beigām, Līguma darbības izbeigšanas datumā, Nomnieks apņemas, un tam ir pienākums bez atlīdzības nodot Iznomātājam Nomas objektā izdarītās pārbūves, uzlabojumus un telpu neatņemamos piederumus, kuru demontāža var radīt Nomas objekta funkcionālus vai strukturālus bojājumus, ja Iznomātājs nav izmantojis savas tiesības prasīt Nomniekam Nomas objekta atjaunošanu sākotnējā stāvoklī.

	5.18. Nomnieks Līguma darbības laikā uzņemas pilnu atbildību par ugunsdrošību, darba aizsardzību un vides aizsardzību Nomas objektā, kā arī nepieciešamajām Nomnieka nodarbināto instruktāžām.
5.19. Ja Nomas objekta adrese ir reģistrēta kā Nomnieka vai tā saistītu uzņēmumu juridiskā adrese, Nomniekam ir pienākums 5 (piecu) dienu laikā no Līguma izbeigšanas dienas iesniegt Uzņēmuma reģistrā visus nepieciešamos dokumentus Nomnieka juridiskās adreses maiņai. Ja Nomnieks savlaicīgi neveic šajā punktā minēto pienākumu, un nenovērš šo pārkāpumu 5 (piecu) dienu laikā no Iznomātāja rakstveida paziņojuma nosūtīšanas dienas, Nomnieks par katru kavējuma dienu, sākot no 6. (sestās) dienas pēc Iznomātāja rakstveida paziņojuma nosūtīšanas dienas, maksā Iznomātājam līgumsodu 20,00 EUR (divdesmit euro 00 centi) apmērā līdz dienai, kad Uzņēmumu reģistrā veikta juridiskās adreses maiņa.
5.20. Ja Nomas objekta adrese ir reģistrēta kā Nomnieka vai tā saistītu uzņēmumu struktūrvienības adrese, Nomniekam ir pienākums 5 (piecu) dienu laikā no Līguma izbeigšanas dienas iesniegt Valsts ieņēmumu dienestā visus nepieciešamos dokumentus Nomas objektā reģistrētās struktūrvienības adreses izslēgšanai no Valsts ieņēmumu dienesta uzturētā struktūrvienību reģistra. Ja Nomnieks savlaicīgi neizpilda šajā punktā minēto pienākumu un nenovērš pārkāpumu 5 (piecu) dienu laikā no Iznomātāja rakstveida paziņojuma nosūtīšanas dienas, Nomnieks par katru kavējuma dienu, sākot no 6. (sestās) dienas pēc Iznomātāja rakstveida paziņojuma nosūtīšanas dienas, maksā Iznomātājam līgumsodu 20,00 EUR (divdesmit euro 00 centi) apmērā līdz dienai, kad Nomas objektā reģistrētā struktūrvienības adrese ir izslēgta no reģistra.

	

	6. MAKSĀJUMI

	6.1. Par Nomas objekta lietošanu Nomnieks maksā Iznomātājam Speciālo noteikumu 5.punktā noteikto Nomas maksu.

	6.2. Neatkarīgi no noteiktās Nomas maksas, sākot ar Speciālo noteikumu 8.punktā noteikto Nomas perioda sākumu, Nomnieks maksā Iznomātājam par Līguma Speciālo noteikumu 6.punktā noteiktajiem pakalpojumiem, saskaņā ar noteiktā kārtībā apstiprinātiem tarifiem un pievienotās vērtības nodokli Latvijas Republikas normatīvajos aktos noteiktajā apmērā.

	6.3. Par citiem pakalpojumiem (apsardze, internets, telekomunikāciju izmantošanu u.c.) Nomnieks norēķinās patstāvīgi, slēdzot atsevišķus līgumus ar attiecīgajiem pakalpojumu sniedzējiem.

	6.4. Nomas maksu un maksu par iepriekšējā kalendārajā mēnesī saņemtajiem Speciālo noteikumu 6.punktā noteiktajiem pakalpojumiem Nomnieks maksā Iznomātājam vienu reizi kalendārajā mēnesī 10 (desmit) dienu laikā no attiecīgā rēķina nosūtīšanas dienas, pārskaitot to uz Iznomātāja norēķinu kontu, kas norādīts Līguma Speciālo noteikumu 1.punktā. Iznomātājs rēķinu nosūta elektroniski uz Nomnieka e-pasta adresi, kas norādīta Līguma Speciālo noteikumu 2.punktā. Rēķini tiek sagatavoti elektroniski un ir derīgi bez paraksta. Iznomātājs nosūta rēķinus no e-pasta adreses: rekini@pasts.lv.

	6.5. Iznomātājs ir tiesīgs mainīt maksu par Speciālo noteikumu 6.punktā noteiktajiem pakalpojumiem, ja mainās šo pakalpojumu sniedzēju tarifi, nodokļi vai citi maksājumu aprēķinu ietekmējoši apstākļi, par to rakstiski informējot Nomnieku. Sākot ar otro nomas gadu, Iznomātājs vienu reizi gadā indeksē Nomas maksu atbilstoši Latvijas Republikas Centrālās statistikas pārvaldes publicētajām patēriņa cenu pārmaiņām iepriekšējā kalendāra gadā. Indeksēto Nomas maksu piemēro no attiecīgā nomas gada sākuma, par to rakstiski paziņojot Nomniekam vai norādot indeksēto Nomas maksu Iznomātāja izrakstītajā rēķinā; atsevišķi Līguma grozījumi nav nepieciešami. Ja patēriņa cenu pārmaiņu rādītājs ir negatīvs, Nomas maksu nesamazina.

	

	7. DROŠĪBAS NAUDA

	7.1. Kā garantiju Līguma saistību izpildei Nomnieks pirms Nomas objekta nodošanas iemaksā Iznomātāja norēķinu kontā Drošības naudas summu, kas norādīta Līguma Speciālo noteikumu 7.punktā.

	7.2. Drošības naudu Iznomātājs ir tiesīgs izmantot tikai no Līguma izrietošo Nomnieka neizpildīto saistību segšanai, tostarp Nomas maksas, maksas par Speciālo noteikumu 6.punktā noteiktajiem pakalpojumiem, nokavējuma procentu, līgumsoda un Iznomātājam nodarīto zaudējumu samaksai. Drošības naudu neizmanto no citiem starp Pusēm noslēgtiem līgumiem vai vienošanās izrietošu saistību segšanai.

	7.3. Beidzoties Pušu nomas attiecībām, pēc Nomas objekta nodošanas–pieņemšanas akta abpusējas parakstīšanas vai Iznomātāja vienpusējas Nomas objekta pārņemšanas Vispārīgo noteikumu 5.16.punktā noteiktajā kārtībā, ja Pusēm nav strīdu un Iznomātājam nav pretenziju pret Nomnieku, un pēc Nomnieka iesnieguma par Drošības naudas atmaksu, kurā norādīti Drošības naudas saņēmēja rekvizīti, saņemšanas Iznomātājs 30 (trīsdesmit) dienu laikā pēc pēdējā Nomniekam izrakstītā rēķina samaksas termiņa beigām atmaksā Drošības naudu tādā apmērā, kādā tā iemaksāta, vai tās daļu, kuru Iznomātājs nav izmantojis Vispārīgo noteikumu 7.2.punktā noteiktajā kārtībā.

	7.4. Ja Līguma darbība tiek izbeigta pirms Nomas perioda beigām saskaņā ar Vispārīgo noteikumu 8.4.punktu Nomnieka saistību pārkāpuma dēļ, Iznomātājam ir tiesības izmantot Drošības naudu šā Līguma ietvaros radušos neizpildīto saistību, izdevumu un zaudējumu segšanai. Drošības naudas neizmantoto daļu Iznomātājs atmaksā Nomniekam Vispārīgo noteikumu 7.3.punktā noteiktajā kārtībā.
7.5. Ja Nomas maksas apmērs tiek paaugstināts, tad Nomniekam tiek palielināts Drošības naudas apmērs atbilstoši jaunajam Nomas maksas apmēram, saskaņā ar Iznomātāja izrakstītu rēķinu.

	

	8. PUŠU ATBILDĪBA UN LĪGUMA DARBĪBAS PIRMSTERMIŅA IZBEIGŠANA

	8.1. Puses ir materiāli atbildīgas par zaudējumiem, kas kādai no Pusēm radušies otras Puses, tās darbinieku vai pilnvaroto personu darbības vai bezdarbības rezultātā.

	8.2. Par Līgumā noteikto maksājumu termiņu neievērošanu Nomnieks maksā Iznomātājam nokavējuma procentus 0,1% (nulle komats viena procenta) apmērā no nesamaksātās summas par katru nokavēto dienu. Nomnieka izdarītie maksājumi (arī pa daļām izdarītie maksājumi) vispirms ieskaitāmi vēl nenomaksātos procentos un pēc tam kavētā parāda dzēšanai pēc Iznomātāja ieskatiem un bez īpaša paziņojuma Nomniekam.

	8.3. Nokavējuma procentu samaksa neatbrīvo Nomnieku no Līgumā paredzēto saistību izpildes. Samaksātās nokavējumu procentu summas neieskaita zaudējumu atlīdzībā.

	8.4. Iznomātājam ir tiesības vienpusēji izbeigt Līguma darbību nekavējoties pirms Nomas perioda beigām, par to rakstiski paziņojot Nomniekam:

	8.4.1. ja Nomnieks nav samaksājis kādu maksājumu Līgumā noteiktajā termiņā un apmērā un ja šāds nokavējums ir ilgāks par 30 (trīsdesmit) dienām;

	8.4.2. ja Nomnieks bojā Nomas objektu, lieto to pretēji Līguma noteikumiem vai nepilda Līgumā noteiktās saistības, un ja par Līguma neizpildi vai neievērošanu Iznomātājs ir jau iepriekš rakstiski brīdinājis Nomnieku;

	8.4.3. ja Nomnieks bez Iznomātāja rakstiskas piekrišanas nodod Nomas objektu pilnībā vai daļēji apakšnomā vai lietošanā trešajām personām;

	8.4.4. ja Nomnieks izdara Nomas objekta patvaļīgu pārbūvi bez Iznomātāja piekrišanas.

	8.5. Iznomātājam ir tiesības vienpusēji izbeigt Līguma darbību jebkurā brīdī pirms Nomas perioda beigām bez speciāla pamatojuma, par to rakstiski paziņojot Nomniekam vismaz 6 (sešus) mēnešus iepriekš.

	8.6. Nomniekam ir tiesības vienpusēji izbeigt Līguma darbību, par to rakstiski paziņojot Iznomātājam vismaz 6 (sešus) mēnešus iepriekš. Šajā gadījumā Nomnieka pienākums ir atbrīvot Nomas objektu ne vēlāk kā pēdējā Līguma darbības dienā, bet Nomas maksa ir maksājama proporcionāli par visu faktisko nomas periodu dienu skaitu.

	8.7. Ja Nomnieks neatbrīvo Nomas objektu Līgumā noteiktajos gadījumos un termiņā un nenodod to Iznomātājam ar Nomas objekta nodošanas–pieņemšanas aktu:

	8.7.1. Nomnieks maksā maksu par Nomas objekta faktisko lietošanu divkāršas Nomas maksas apmērā, maksu par Speciālo noteikumu 6.punktā noteiktajiem pakalpojumiem un citus Līgumā noteiktos maksājumus līdz brīdim, kad Iznomātājs ir pieņēmis vai pārņēmis Nomas objektu;

	8.7.2. Iznomātājam ir tiesības veikt nepieciešamās darbības Nomas objekta pārņemšanai, tajā skaitā liegt Nomniekam iekļūšanu Nomas objektā (t.sk. nomainot ēkas/Nomas objekta atslēgas, nodrošinot fizisko apsardzi u.c.), pārtraukt Speciālo noteikumu 6.punktā noteikto pakalpojumu sniegšanu un veikt citas darbības, neatlīdzinot Nomniekam šo darbību rezultātā radītos zaudējumus;

	8.7.3. ja pēc Līguma darbības izbeigšanās Nomas objektā palikusi Nomnieka vai trešo personu kustamā manta, Iznomātājs to apraksta un rakstiski paziņo Nomniekam par pienākumu mantu izņemt vismaz 15 (piecpadsmit) dienu laikā no paziņojuma nosūtīšanas dienas. Līdz mantas izņemšanai Iznomātājs ir tiesīgs to pārvietot un nodot glabāšanā uz Nomnieka rēķina. Ja Nomnieks noteiktajā termiņā mantu neizņem, Iznomātājs ir tiesīgs rīkoties ar to normatīvajos aktos noteiktajā kārtībā. Iznomātājs neatbild par mantas dabisku nolietojumu vai bojājumu, kas radies tās pārvietošanas vai glabāšanas laikā bez Iznomātāja vainas.

	8.8. Nomnieka pienākums ir segt Iznomātāja izdevumus, kas rodas Iznomātājam, realizējot Vispārīgo noteikumu 8.7.2. un 8.7.3. punktā noteiktās tiesības, pamatojoties uz Iznomātāja sagatavoto rēķinu un samaksājot to rēķinā norādītajā termiņā.

	8.9. Nomnieka iebildumi par Līguma darbības izbeigšanu un citas pretenzijas Līguma sakarā neliedz Iznomātājam realizēt Vispārīgo noteikumu 8.7.punktā noteiktās tiesības.

	8.10. Neviena no Pusēm nav atbildīga par savu Līgumā paredzēto saistību neizpildi, ja saistību izpilde ir aizkavēta vai neiespējama nepārvaramas varas (force - majeure) apstākļu dēļ. Ar nepārvaramas varas apstākļiem saprot dabas katastrofu, karu un jebkura rakstura kara operāciju, blokādi, embargo, eksporta aizliegumu, epidēmiju un citus ārkārtēja rakstura apstākļus un situācijas, ko Puses nevar paredzēt vai novērst saprātīgiem līdzekļiem. Par šādu apstākļu iestāšanos Pusei ir pienākums informēt otru pusi 3 (trīs) dienu laikā no apstākļu iestāšanās dienas.
8.11. Pusēm ir tiesības vienpusēji atkāpties no Līguma izpildes, ja nav iespējams izpildīt Līgumu vai veikt maksājumu tādēļ, ka Līguma otrai pusei, tā valdes vai padomes loceklim, patiesā labuma guvējam, pārstāvēttiesīgai personai vai prokūristam vai personai, kura ir pilnvarota pārstāvēt Līguma otru pusi darbībās, kas saistītas ar filiāli, vai personālsabiedrības biedram ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas vai ir radušās pamatotas aizdomas, ka Līguma otra puse ir veikusi darbības, kas ir vērstas uz sankciju režīma neievērošanu, apiešanu vai sadarbību ar sankciju subjektiem.


	9. CITI NOTEIKUMI

	9.1. Puses vienojas, ka attiecībā uz Līguma izpildei iegūtajiem personas datiem katra Puse darbojas un personas datus apstrādā kā neatkarīgs pārzinis. Veicot Līguma ietvaros nepieciešamo personas datu apstrādi, katra Puse ir atbildīga par personas datu apstrādes atbilstību normatīvo aktu prasībām.
9.2. Parakstot Līgumu, Nomnieks piekrīt, ka Iznomātājs pārbauda Nomnieka iesniegtos datus, kā arī apstrādā, t.sk. pieprasa, saņem un glabā, informāciju par Nomnieku no trešajām personām, parādvēstures datubāzēm, kredītinformācijas birojiem un publiski pieejamām datubāzēm, lai saskaņā ar normatīvo aktu prasībām nodibinātu darījuma attiecības vai pieņemtu ar darījuma attiecībām saistītus lēmumus, veiktu darījuma uzraudzību, tostarp, bet ne tikai, lai apkarotu nelikumīgi iegūtu līdzekļu legalizēšanu un terorisma un proliferācijas finansēšanu, nodrošinātu Līguma apstrādi un izpildi, novērtētu Nomnieka kredītspēju un nodrošinātu Iznomātāja kredītrisku pārvaldību, kā arī ļautu trešajām personām novērtēt Nomnieka maksājumu izpildes kvalitāti un kredītspēju.
9.3. Parakstot Līgumu, Nomnieks piekrīt, ka Iznomātājs saņem un sniedz ziņas par Nomnieka saistībām, kuru izpildes termiņš ir nokavēts, licencētam parādu piedziņas uzņēmumam un kredītinformācijas birojam, kas savukārt normatīvajos aktos noteiktajā kārtībā ir tiesīgi padarīt iesniegto informāciju pieejamu trešajām personām, lai izvērtētu spēju izpildīt maksājuma saistības.
9.4. Visas domstarpības un strīdus, kas radušies Līguma izpildes gaitā, Puses cenšas atrisināt sarunu ceļā. Strīdi un nesaskaņas, ko Puses nevar atrisināt sarunu ceļā, tiek izskatīti saskaņā ar Latvijas Republikas normatīvajiem aktiem tajos noteiktajā kārtībā attiecīgajā Latvijas Republikas tiesā.
9.5. Ja viens vai vairāki Līguma noteikumi jebkādā veidā kļūst par spēkā neesošiem, pretlikumīgiem vai neizpildāmiem, tas nekādā veidā neietekmē un neierobežo pārējo Līguma noteikumu spēkā esamību, likumību un izpildāmību ar noteikumu, ka tādā gadījumā abas Puses apņemas pielikt visas savas pūles, lai panāktu spēku zaudējušo noteikumu nomaiņu ar jauniem, iespējami līdzvērtīgiem, normatīvo aktu prasībām atbilstošiem noteikumiem tā, lai ar Līgumu nodibinātās tiesības pēc iespējas plašākā apmērā arvien paliktu spēkā.
9.6. Ja pastāv pretruna starp Vispārīgajiem noteikumiem un Speciālajiem noteikumiem, noteicošais ir Speciālajos noteikumos noteiktais.
9.7. Līgums pilnībā apliecina Pušu vienošanos, ir spēkā līdz Līguma darbības termiņa beigām un ir saistošs Pušu tiesību un saistību pārņēmējiem. Nekādi mutiski papildinājumi netiek uzskatīti par Līguma noteikumiem. Ar Līguma parakstīšanu spēku zaudē visas vienošanās, pārrunas, pretenzijas, sarakste un līgumi, ko Puses ir noslēgušas iepriekš vai par kuriem ir bijusi vienošanās saistībā ar Līguma priekšmetu, noteikumiem un noslēgšanu un kuri neatbilst vai ir pretrunā ar Līguma noteikumiem.
9.8. Visi Līguma grozījumi un vienošanās, kas saistīti ar Līguma izpildi, ir sagatavojami, Pusēm rakstiski vienojoties, un pievienojami Līgumam; no to parakstīšanas dienas tie kļūst par Līguma neatņemamu sastāvdaļu un ir saistoši abām Pusēm.
9.9. Mainot savu nosaukumu, e-pasta adresi, adresi vai norēķinu kontu, Puses apņemas 3 (trīs) dienu laikā paziņot viena otrai par notikušajām izmaiņām. Pretējā gadījumā vainīgā Puse pilnībā atlīdzina otrai Pusei tādējādi nodarītos zaudējumus.
9.10. Nomnieks apliecina, ka ir iepazinies ar VAS “Latvijas Pasts” izstrādāto koncerna piegādātāju ētikas kodeksu, kura aktuālā redakcija ir pieejama tīmekļa vietnē https://pasts.lv/media/3080/download/piegadataju-etikas-kodekss.pdf?v=1, un apņemas Līguma darbības laikā veikt savu komercdarbību atbilstoši koncerna piegādātāju ētikas kodeksā noteiktajiem darbības principiem. Iznomātājs ir tiesīgs nekavējoties pārtraukt sadarbību bez pienākuma atlīdzināt zaudējumus un izbeigt Līgumu, par to rakstiski informējot Nomnieku, ja pret Nomnieku vai trešo personu, ja Līgums slēgts šīs personas interesēs, to amatpersonām, dalībniekiem vai patiesā labuma guvējiem ir izvirzītas apsūdzības, celtas prasības vai izteiktas aizdomas vai Iznomātāja rīcībā ir informācija par nodarījumiem, kas nav saderīgi ar VAS “Latvijas Pasts” prasībām, kuras norādītas koncerna piegādātāju ētikas kodeksā.






















Pielikums Nr. 4
Nedzīvojamo telpu nomas līgumam Nr. 8-13.04/_____/202_
NOMAS OBJEKTA PIEŅEMŠANAS–NODOŠANAS AKTS

Dokumenta datums ir tā elektroniskās parakstīšanas datums

Valsts akciju sabiedrība “Latvijas Pasts”, vienotais reģistrācijas Nr. 40003052790, juridiskā adrese: Ziemeļu iela 10, Lidosta “Rīga”, Mārupes pagasts, Mārupes novads, LV-1000 (turpmāk – Iznomātājs), kuru pārstāv ____________________, no vienas puses, un 
____________________, reģistrācijas Nr. ____________________, juridiskā adrese: ____________________ (turpmāk – Nomnieks), kuru pārstāv ____________________, no otras puses, abi kopā turpmāk – Puses, pamatojoties uz Pušu noslēgto Nedzīvojamo telpu nomas līgumu Nr. 8-13.04/_____/202_ (turpmāk – Līgums), paraksta šo Nomas objekta pieņemšanas–nodošanas aktu (turpmāk – Akts).
1. Iznomātājs nodod un Nomnieks pieņem lietošanā ēkas pirmajā stāvā esošās nedzīvojamās telpas Ziemeļu ielā 10, Lidostā “Rīga”, Mārupes pagastā, Mārupes novadā, LV-1000, ar kopējo platību 141,8 m², būves kadastra apzīmējumu 80760020007025 un telpu grupas Nr. 1220 (turpmāk – Nomas objekts). Nomas objekta robežas norādītas Līguma Pielikumā Nr. 1.
2. Nomas objekts tiek nodots sabiedriskās ēdināšanas pakalpojuma nodrošināšanai, prioritāri apkalpojot VAS “Latvijas Pasts” darbiniekus.
3. Kopā ar Nomas objektu Nomniekam tiek nodots Iznomātājam piederošais aprīkojums atbilstoši Līguma Pielikumam Nr. 2. Puses, parakstot Aktu, apliecina faktiski nodotā aprīkojuma esību un stāvokli, izņemot šajā Aktā atsevišķi norādītos trūkumus.
4. Nomas objekta atslēgu, piekļuves līdzekļu un citu priekšmetu nodošana:
atslēgas: ______ komplekti;
piekļuves kartes vai citi piekļuves līdzekļi: ____________________;
citi nodotie priekšmeti: ____________________.
	Skaitītāju rādījumi Nomas objekta nodošanas dienā

	Uzskaites veids
	Skaitītāja Nr.
	Rādījums
	Mērvienība

	Elektroenerģija
	________________
	________________
	kWh

	Aukstais ūdens
	________________
	________________
	m³

	Karstais ūdens
	________________
	________________
	m³

	Cits: __________
	________________
	________________
	________



5. Nomnieks ir apskatījis Nomas objektu, tā plānojumu, inženierkomunikācijas, pieslēgumus un nododamo aprīkojumu. Nomas objekta un aprīkojuma faktiskais stāvoklis nodošanas dienā: ____________________.
6. Konstatētie defekti, bojājumi, trūkumi vai nepabeigtie darbi, to novēršanas pienākums un termiņš:
__________________________________________________________________
__________________________________________________________________.
Ja nekādi defekti, bojājumi, trūkumi vai nepabeigtie darbi nav konstatēti, norāda: “Nav konstatēti”.
7. Ar Akta abpusēju parakstīšanu Nomniekam tiek nodots Nomas objekta valdījums un lietošana atbilstoši Līguma noteikumiem. Nomas objekta nejaušas bojāejas vai bojājuma risks pāriet Nomniekam Līgumā noteiktajā kārtībā.
8. Akts ir Līguma neatņemama sastāvdaļa. Jautājumos, kas nav noteikti Aktā, piemērojami Līguma noteikumi.
9. Akts sagatavots latviešu valodā elektroniska dokumenta veidā un parakstīts ar drošu elektronisko parakstu, kas satur laika zīmogu. Akta abpusējas parakstīšanas datums ir pēdējā parakstītāja laika zīmoga datums.
	Nomas objektu nodeva
Iznomātāja vārdā:

________________________
vārds, uzvārds, amats

/*paraksts/
	Nomas objektu pieņēma
Nomnieka vārdā:

________________________
vārds, uzvārds, amats

/*paraksts/











*LĪGUMS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

